Bhumi (ku Chingezi: wolf) bhumhi kana chimbwa bhumhi (canis lupus) imhuka ye raya rechikara. Rine mazita akasiyana se bhumi retimba uye bhumi pfumbu. Ndiyo tateguru ye imbwa dze chipfuyo. Muzvifundo zveikozvino zvakawanwa kuti imbwa ye chipfuyo yakabva kubhumi dzakapfuywa (tamed), mumakore asingadarike 16,3000, kuchamhembe che Rwizi re Yangtze muChayina. Kune mandudzi (subspecies) e bhumi akasiyana, senge bhumi reAkitiki. Mamwe mandudzi akadorongodzwa pane marudzi ari panjodzi (endangered species), asi pamusoro pezvese, chimbwa bhumhi iri pa IUCN yakagiredhwa se 'least concern'. Zita rebhumi rinowanzo shandurwa se mhumhi paGugu, uye mubhaibheri, asi shoko iri rinomirira mhuka inozivikanwa se 'Imbwa yeAfurika yemusango', saka hazviiti kuti zita iri (mhumhi) ripihwe kumhuka yeimwe, yedu ichisiyiwa isina zita. Vamwe vatauri weChishona vanoti bumhi kushevedza mhumhi. Nekuda kwemazita maviri aya, shoko rekuti bhumi uye bhumhi riri kushandiswa kumirira iyo 'wolf', nekuti, imhando yembwa yemusango futi. Saka zita rekuti bhumi kana bumhi rinoshanda wo. Saka bhumi inogona kunzi bumhi, kwete mhumhi. Zita rekuti bhumi riri kushandiswa kakuru pano kuitira kuti vatauri vemumwe mitauro yeChishona vasakanganiskwe kana vachiziva mhumhi sebumhi.